CELEX: 22001D0624
Language: el
Date: 2001-05-18 00:00:00
Title: 2001/624/ΕΚ: Aπόφαση αριθ. 3/2001 του Συμβουλίου Σύνδεσης ΕΕ-Σλοβακίας, της 18ης Μαΐου 2001, για την παράταση κατά πέντε έτη της περιόδου κατά την οποία οι κρατικές ενισχύσεις τις οποίες χορηγεί η Σλοβακική Δημοκρατία, εκτιμώνται λαμβανομένου υπόψη του γεγονότος ότι αυτό το κράτος εξομοιώνεται με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας

Avis juridique important

|

22001D0624

2001/624/ΕΚ: Aπόφαση αριθ. 3/2001 του Συμβουλίου Σύνδεσης ΕΕ-Σλοβακίας, της 18ης Μαΐου 2001, για την παράταση κατά πέντε έτη της περιόδου κατά την οποία οι κρατικές ενισχύσεις τις οποίες χορηγεί η Σλοβακική Δημοκρατία, εκτιμώνται λαμβανομένου υπόψη του γεγονότος ότι αυτό το κράτος εξομοιώνεται με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας  

Επίσημη Εφημερίδα αριθ. L 217 της 11/08/2001 σ. 0011 - 0011

Aπόφαση αριθ. 3/2001 του Συμβουλίου Σύνδεσης ΕΕ-Σλοβακίαςτης 18ης Μαΐου 2001για την παράταση κατά πέντε έτη της περιόδου κατά την οποία οι κρατικές ενισχύσεις τις οποίες χορηγεί η Σλοβακική Δημοκρατία, εκτιμώνται λαμβανομένου υπόψη του γεγονότος ότι αυτό το κράτος εξομοιώνεται με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας(2001/624/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη την Ευρωπαϊκή Συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου, και ιδίως το άρθρο 64 παράγραφος 4 στοιχείο α),Εκτιμώντας τα ακόλουθα:(1) Το άρθρο 64 παράγραφος 4 στοιχείο α) της εν λόγω της ευρωπαϊκής συμφωνίας ορίζει ότι το Συμβούλιο Σύνδεσης, αφού λάβει υπόψη την οικονομική κατάσταση της Σλοβακικής Δημοκρατίας, αποφασίζει κατά πόσον πρέπει να παραταθεί για μια επιπλέον πενταετία η περίοδος κατά την οποία οι κρατικές ενισχύσεις που χορηγεί η Σλοβακική Δημοκρατία εκτιμώνται λαμβανομένου υπόψη του γεγονότος ότι αυτό το κράτος εξομοιώνεται με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας.(2) Το κατά κεφαλήν ΑΕΠ της Σλοβακικής Δημοκρατίας, υπολογιζόμενο σε μονάδες αγοραστικής δύναμης, έφθασε το 49 % του κοινοτικού μέσου όρου του 1999, και επομένως, είναι σκόπιμο να γίνει η παράταση αυτή,ΑΠΟΦΑΣΙΖΕΙ:Άρθρο 1Παρατείνεται για μια επιπλέον πενταετία η περίοδος κατά την οποίαν οι κρατικές ενισχύσεις που χορηγεί η Σλοβακική Δημοκρατία εκτιμώνται λαμβανομένου υπόψη του γεγονότος ότι το εν λόγω κράτος εξομοιώνεται με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας.Άρθρο 2Εντός έξι μηνών από την ημερομηνία έκδοσης της παρούσας απόφασης, η Σλοβακική Δημοκρατία θα υποβάλει στην Επιτροπή δεδομένα σχετικά με το κατά κεφαλήν ΑΕΠ εναρμονισμένα σε μονάδα επιπέδου ΙΙ της NUTS. Η εποπτεύουσα αρχή των κρατικών ενισχύσεων της Σλοβακικής Δημοκρατίας και η Επιτροπή θα αξιολογήσουν τότε από κοινού την επιλεξιμότητα των περιφερειών και τις σχετικές μέγιστες εντάσεις ενίσχυσης με σκοπό την κατάρτιση του χάρτη περιφερειακών ενισχύσεων, με βάση την ανακοίνωση της Επιτροπής για τις κατευθυντήριες γραμμές σχετικά με τις κρατικές ενισχύσεις περιφερειακού χαρακτήρα(1). Εν συνεχεία, η κοινή πρόταση θα υποβληθεί στην Επιτροπή Σύνδεσης η οποία και θα αποφασίσει σχετικά.Άρθρο 3Η παρούσα απόφαση αρχίζει να ισχύει από την ημερομηνία της έκδοσής της.Εφαρμόζεται από την 1η Μαρτίου 1997.Βρυξέλλες, 18 Μαΐου 2001.Για το Συμβούλιο ΣύνδεσηςΟ ΠρόεδροςA. Lindh(1) ΕΕ C 74 της 10.3.1998, σ. 9.